ปกติเเล้ว ปจด. จะมาช่วงต้นเดือนบ้าง กลางเดือนบ้าง ปลายเดือนบ้าง เดือน ก.ค. ปจด. มาช่วง 25 ก.ค. เดือน ส.ค. ประจำเดือนไม่มา ไม่รู้ว่าที่ ปจด ไม่มาเกี่ยวกับความเครียดในการสอบกับการเครียดว่าจะท้องหรือเปล่า (ในช่วง18 ส.ค. ได้มีเพศสัมพันธุ์กับเเฟนเเบบป้องกันโดยใส่ถุงยาง) ประจำเดือนพึ่งมา 1 ก.ย. ปจด.มาเเค่3วัน มีโอกาสท้องไหมคะ
สวัสดีค่ะ หากประจำเดือนครั้งสุดท้ายมาวันที่ 25 ก.ค. และได้มาอีกครั้งในวันที่ 1 ก.ย. ซึ่งเท่ากับมีระยะห่าง 37 วัน โดยหากเลือดออกมา 3 วัน โดยที่ไม่มีอาการปวดท้องรุนแรง ก็ถือว่าเป็นประจำเดือนที่ปกติดี และแสดงว่าไม่มีการตั้งครรภ์เกิดขึ้นจากการมีเพศสัมพันธ์ในวันที่ 18 ส.ค. ค่ะ (ทั้งนี้ การใช้ถุงยางอนามัย จะมีโอกาสตั้งครรภ์ได้ประมาณ 2%)การที่ประจำเดือนมาช้าและมีปริมาณน้อยกว่าปกติ อาจเกิดจากมีความเครียด เรียนหนัก พักผ่อนน้อย อดนอน นอนดึก อดอาหาร มีน้ำหนักลด เป็นต้น